Internacia Konsilio de Milita Sporto

La **Konsilio Internacia pri Milita Sporto** (, akronime **CISM**,  (**IMSC**)) estas la ĉefa monda organizaĵo pri milita sporto. Unu el ĝiaj celoj estas antaŭenigi la disvolviĝon de internaciaj militaj sportoj je vasta skalo.

Ĝi estas la dua plej granda multdisciplina sporta organizo de la mondo, post la Internacia Olimpika Komitato, okazigante pli ol 20 konkursojn ĉiujare.

Ĝi estis fondita la 18-an de februaro 1948 en Nico, Francio. La unuaj kvin fondintoj estis Belgio, Danio, Francio, Luksemburgo kaj Nederlando. CISM nuntempe havas 140 membrolandojn. La ĉefsidejo de la organizaĵo estas en Bruselo, Belgio.

Kiel tutmonda sporta organizaĵo, ĝi respondecas pri la organizado de la Armeaj Mondaj Ĉampionecoj, ankaŭ konataj kiel CISM Mondaj Ĉampionecoj, en diversaj sportoj. Unu jaron post sia fondo, ĝi transprenis la organizadon de la Armeaj Mondaj Futbalaj Ĉampionecoj. La inkluditaj sportoj esence baziĝas sur la klasikaj disciplinoj de la olimpika programo. La CISM ankaŭ antaŭenigas la Militan Pentatlonon.

La CISM Tutmondaj Militistaj Ĉampionecoj okazas ĉiujare en la respektivaj sportaj fakoj, kun nur aktivdeĵoraj armeaj atletoj elekteblaj konkuri por sia lando. La CISM-moto estas "Amikeco tra Sporto".

Ekde 1995, la Internacia Konsilio pri Militista Sporto (KSM) organizas la Tutmondaj Militistaj Ludoj ĉiujn kvar jarojn somere; ekde 2010, okazas ankaŭ Vintraj Ludoj. Ĉi tiu grava evento okazas laŭ la reguloj de la IOK inter militistoj. De la komenco, pli da atletoj partoprenis la Mondajn Ludojn ol la respondajn Olimpikojn.

## Sportoj 
CISM havas pli ol 24 sportojn en sia programo. Multaj el la sportoj estas praktikataj laŭ la konkuraj regularoj de la individuaj internaciaj sportfederacioj.

* Alpa skiado laŭ FIS- reguloj
* Basketbalo laŭ FIBA -reguloj
* Boksado laŭ AIBA- reguloj
* Luktado laŭ la reguloj de UWW
* Paraŝutado laŭ FAI- reguloj
* Skermado laŭ FIE- reguloj
* Piedpilkado laŭ FIFA- reguloj
* Atletiko laŭ la reguloj de IAAF
* Golfo laŭ la reguloj de IGF
* Rajdsportoj laŭ FEI- reguloj
* Ĵudo laŭ la reguloj de IJF
* Skikurado laŭ FIS- reguloj
* Vivsavado laŭ ILS- reguloj
* Maratono laŭ la reguloj de IAAF
* Armea patrolvetkuro
* Pentatlono:
** Moderna pentatlono laŭ la reguloj de UIPM
** Militista pentatlono laŭ CISM-reguloj
** Aerarmeo-specifa pentatlono laŭ CISM-reguloj
** Marsoldat-orientita pentatlono laŭ CISM-reguloj
* Orientiĝado laŭ la reguloj de IOF
* Rugbeo laŭ RLIF- reguloj
* Plaĝa volejbalo laŭ la reguloj de FIVB
* Velado laŭ la reguloj de WS
* Pafado laŭ reguloj de ISSF. 
* Naĝado laŭ FINA- reguloj
* Biciklado laŭ la reguloj de UCI
* Tekvondo laŭ la reguloj de WT
* Triatlono laŭ ITU- reguloj
* Flugpilko laŭ la reguloj de FIVB
* Softbalo laŭ la reguloj de WBSC

## Referencoj 
## Vidu ankaŭ 
* Tutmondaj Militistaj Ludoj

## Eksteraj ligiloj 
* 
* https://web.archive.org/web/20250000000000*/http://www.cism-milsport.org/
* http://www.cism-milsport.org/eng/001_HOME/001_homepage.asp
* https://web.archive.org/web/20181223195147/http://www.milsport.one/

Kategorio:Internaciaj organizaĵoj en Belgio
Kategorio:Internaciaj sportaj organizaĵoj
Kategorio:Milita sporto
Kategorio:Organizaĵoj fonditaj en 1948